Kurzus kódja: FL-208.02, FLN-208.02	
Kurzus megnevezése: A brit empiristák I. John Locke	
Kurzus előadója: Faragó-Szabó István	
Kurzus helye és ideje: kedd, 12 –13.30 I/208	

Kurzus előfeltétele(i): A Locke-ot megelőző jelentősebb újkori brit (Bacon, Hobbes) és kontinentális filozófusok (Montaigne, Descartes) részleges ismerete	
A jegyszerzés módja(i): Lsd. “Követelmények” rovatban	
Követelmények: 
-	1. Aktív részvétel a szemináriumi munkában
-	2. Előre megadott témából szemináriumi kiselőadás (max. 30’)
-	3. A szeminárium témájához kapcsolódó (szabadon választott), 3 oldalnál (12, 1.5)  nem hosszabb terjedelmű, írásos problémaelemzés. Beadás határideje: 2005. dec. 15-ig 
-	Módja: E-mail melléklet, vagy nyomtatott formátum. 
A szemináriumi jegy megszerzéséhez mindhárom követelmény teljesítése szükséges.

Kurzus leírása, tematikája:

A kurzus (nem kötelező jelleggel) 2 féléves.
Az első félévben John Locke, az egyik (ha nem a) legnagyobb brit gondolkodó filozófiáját tárgyaljuk. A hagyományos filozófiatörténetek Locke-ot a jellemzően angolszász gondolkodás, az empirizmus atyjaként mutatják be. Az I. könyvet elfoglaló innátizmus-kritika ezt részben megerősíti, de az általános ideákról szóló elképzelései, szubsztancia-elmélete, vagy a matematikai ismereteket a tudás mintájának tekintő felfogása ezt a tézist hosszú távon kevésbé látszanak alátámasztani. A félév során nem kizárólag Locke episztemológiai, nyelvfilozófiai, elmefilozófiai vagy metafizikai nézeteivel foglalkozunk. Locke rendszere, az “új tudomány”, a mechanika kontextusában született, s ő maga is e kihívásra adott válasznak tekintette filozófiáját. Ez a frissiben kidolgozott tudományelmélet – ismeretelméletéhez hasonlóan – azért követel ki a megszokottnál nagyobb figyelmet, mert közel két és fél évszázadon át meghatározta a természettudomány filozófiai hátterét. 	

A kurzushoz tartozó kötelező irodalom:
Részletek John Locke, Értekezés az emberi természetről  c. művéből (új fordítás! Osiris, 2003) 
I könyv  I-IV fej. ; II könyv:  I – XII fej., valamint XX-XXVIII fej.; III. könyv I-XII fej.; IV könyv: I – XI fej.
A kurzushoz tartozó ajánlott irodalom:
Hobbes, Leviathán, Helikon, 1970, 13 –315
Bacon, Novum Organon I, Filozófiatörténeti szöveggyűjtemény, Tankönyvkiadó, 1966, 176 –213
Fontosabb másodlagos irodalom:
Forrai Gábor, A jelek tana: Locke ismeretelmélete és metafizikája (L’Harmattan, 2005)
Yolton, John Locke, and the Way of Ideas, London, 1956
Mabbott, John Locke, Macmillan, 1985
Mackie, Problems from Locke, Oxford, Clarendon, 1985
Locke and Berkeley, eds.: C. B. Martin and D. M. Armstrong, Macmillan, 1976.
Az egyes problémákhoz:
John Locke, Critical Assessment, IV., ed. R. Aschcraft, Routledge, 1993